Wilkes-Barre, Pennsylvania

Ang Wilkes-Barre ( o ) ay isang lungsod sa estado ng Pennsylvania at ang punong lungsod ng Kondado ng Luzerne. Isa ito sa mga pangunahing lungsod sa Scranton–Wilkes-Barre–Hazleton, PA Metropolitan Statistical Area. Ito ay matatagpuan sa gitna ng Lambak ng Wyoming, at pangalawa ito sa laki sa kalapit na lungsod ng Scranton. May kabuuang populasyon na 563,631 ang Scranton–Wilkes-Barre–Hazleton, PA Metropolitan Statistical Area magmula noong Senso 2010, kung kaya ito ang pang-apat na pinakamalaking estatistikal na kalakhang pook sa estado ng Pennsylvania. Pinapaligiran ng mga kabundukan ng Pocono sa silangan, mga Kabundukan ng Endless sa kanluran, at Lambak ng Lehigh sa timog ang Wilkes-Barre at ng napapalibutang Lambak ng Wyoming. Dumadaloy ang Ilog Susquehanna sa gitna ng lambak at nagtatanda sa hilaga-kanlurang hangganan ng lungsod.

Itinatag ang Wilkes-Barre noong 1769 at pormal nang nasapi noong 1806. Mabilis na lumago ang lungsod noong ika-19 na dantaon kasunod ng pagkakatuklas ng kalapit na mga reserba ng uling at ang pagdagsa ng libo-libong mga imigrante na nakapagbigay ng lakas paggawa para sa mga lokal na minahan. Ipinagtibay ng pagmimina ng uling ang industriyalisasyon sa lungsod, na naabot ang tugatog ng kaunlaran noong unang kalahati ng ika-20 dantaon. Umabot ang populasyon nito sa higit 86,000 katao noong tugatog nito. Kasunod ng Ikalawang Digmaang Pandaigdig, bumaba ang populasyon ng lungsod dahil sa pagbagsak ng industriya nito. Bumilis ang kalagayang ito nang naganap ang sakuna sa Minahang Knox noong 1959 kung saang binaha ang malaking bahagi ng mga minahan sa lugar at hindi na maaaring mabuksang muli. Sa kasalukuyan, may kabuuang populasyon na 40,569 katao ang lungsod (pagtataya noong 2016), kung kaya ito ang pinakamalaking lungsod sa Kondado ng Luzerne at ang panlabing-tatlong pinakamalaking lungsod sa estado ng Pennsylvania.

Demographics

Talasanggunian

Mga lungsod sa Pennsylvania